Ehdotus: neuvoston asetus lopullisen polkumyyntitullin käyttöönotosta Bulgariasta, Kroatiasta, Libyasta, Liettuasta, Romaniasta, Ukrainasta, Valko-Venäjältä ja Virosta peräisin olevan virtsa-aineen (urean) tuonnissa annetun neuvoston asetuksen (EY) N:o 92/2002 muuttamisesta /* KOM/2002/0294 lopull. */



Virallinen lehti nro 227 E , 24/09/2002 s. 0472 - 0473



Ehdotus: NEUVOSTON ASETUS lopullisen polkumyyntitullin käyttöönotosta Bulgariasta, Kroatiasta, Libyasta, Liettuasta, Romaniasta, Ukrainasta, Valko-Venäjältä ja Virosta peräisin olevan virtsa-aineen (urean) tuonnissa annetun neuvoston asetuksen (EY) N:o 92/2002 muuttamisesta (komission esittämä) PERUSTELUT Neuvosto otti 17. tammikuuta 2002 annetulla asetuksella (EY) N:o 92/2002 käyttöön lopulliset polkumyyntitullit Liettuasta ja seitsemästä muusta maasta peräisin olevan virtsa-aineen (urean) tuonnissa, lukuun ottamatta kuitenkaan Bulgariaa, joka tarjosi sitoumusta. Useiden liettualaisen Joint Stock Company Achema -yrityksen ja komission yksiköiden välisten tapaamisten jälkeen komissiolle toimitettiin hyväksyttävissä oleva sitoumustarjous ennen lopullisten päätelmien julkaisemista. Koska sitoumuksen hyväksyntää ei hallinnollisista syistä voitu sisällyttää lopullista tullia koskevaan asetukseen, toimenpiteiden muotoa ehdotetaan muutettavan muuttamalla neuvoston asetusta (EY) N:o 92/2002. Jäsenvaltioita kuultiin asiassa. Kolmetoista niistä kannatti komission ehdotusta ja kaksi vastusti sitä. Tästä syystä ehdotetaan, että komissio hyväksyy liitteenä olevan päätösluonnoksen sitoumuksen hyväksymisestä sekä ehdotuksen neuvoston asetukseksi neuvoston asetuksen (EY) N:o 92/2002 muuttamisesta ja julkaisee ne niin pian kuin mahdollista Euroopan yhteisöjen virallisessa lehdessä. Ehdotus: NEUVOSTON ASETUS lopullisen polkumyyntitullin käyttöönotosta Bulgariasta, Kroatiasta, Libyasta, Liettuasta, Romaniasta, Ukrainasta, Valko-Venäjältä ja Virosta peräisin olevan virtsa-aineen (urean) tuonnissa annetun neuvoston asetuksen (EY) N:o 92/2002 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/1996 [1] ja erityisesti sen 8 ja 9 artiklan, [1] EYVL L 56, 6.3.1996, s. 1, asetus sellaisena kuin se on viimeksi muutettuna neuvoston asetuksella (EY) N:o 2238/2000 (EYVL L 257, 11.10.2000, s. 2). ottaa huomioon komission ehdotuksen, jonka tämä on tehnyt neuvoa-antavaa komiteaa kuultuaan [2], [2] EYVL C [...], [...], s. [...] sekä katsoo seuraavaa: A. MENETTELY 1. Neuvosto otti asetuksella (EY) N:o 92/2002 [3] käyttöön lopulliset polkumyyntitullit Bulgariasta, Kroatiasta, Libyasta, Liettuasta, Romaniasta, Ukrainasta, Valko-Venäjältä ja Virosta peräisin olevan virtsa-aineen (urean) tuonnissa ja vapautti samalla yhden bulgarialaisen vientiä harjoittavan tuottajan kyseisistä tulleista, koska komissio oli hyväksynyt asianomaisen yrityksen tarjoaman sitoumuksen. [3] EYVL L 17, 19.1.2002, s. 1. 2. Joint Stock Company Achema -yritys tarjosi hyväksyttävissä olevaa sitoumusta muun muassa Liettuasta peräisin olevan virsta-aineen (urean) tuontia koskevan polkumyynnin vastaisen menettelyn yhteydessä ennen lopullisten päätelmien julkaisemista mutta vaiheessa, jolloin sitoumuksen hyväksyntää oli hallinnollisista syistä mahdotonta sisällyttää lopullista tullia koskevaan asetukseen. 3. Komissio on päätöksellä XXXX hyväksynyt Joint Stock Company Acheman tarjoaman sitoumuksen. Sitoumuksen hyväksymisen syyt esitetään kyseisessä päätöksessä. Neuvosto katsoo, että sitoumustarjoukseen tehdyt tarkistukset poistavat polkumyynnin vahingolliset vaikutukset ja vähentävät merkittävästi sitä vaaraa, että toimenpidettä kierrettäisiin ristiinkompensoinnilla muiden tuotteiden kanssa. 4. Koska tarjottu sitoumus on hyväksytty, neuvoston asetusta (EY) N:o 92/2002 on muutettava vastaavasti, ON ANTANUT TÄMÄN ASETUKSEN: 1 artikla Korvataan asetuksen (EY) N:o 92/2002 1 artiklan 2 kohdassa Liettuaa koskeva rivi tekstillä seuraavasti: >TAULUKON PAIKKA> 2 artikla Korvataan asetuksen (EY) N:o 92/2002 2 artiklan 1 kohdassa oleva taulukko seuraavasti: >TAULUKON PAIKKA> 3 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja